text: ডব্লিউএফপি প্রধানের কাছে পরিচয়পত্র প্রদান করছেন বাংলাদেশের স্থায়ী প্রতিনিধি। ছবি: সংগৃহীত
  ইত্তেফাক অনলাইন ডেস্ক০২:৩০, ১১ জুন, ২০২১ | পাঠের সময় : ১.৯ মিনিট
  রোম-ভিত্তিক বিশ্ব খাদ্য সংস্থা'র নির্বাহী পরিচালক ডেভিড বিস্‌লী বাংলাদেশের সাথে তাঁর আন্তরিক সম্পর্কের কথা উল্লেখ করে বিগত দশকে বিভিন্ন ক্ষেত্রে এর অসামান্য সাফল্যের প্রশংসা করেছেন। ইতালিতে নিযুক্ত বাংলাদেশের রাষ্ট্রদূত এবং ডব্লিউএফপি-তে বাংলাদেশের স্থায়ী প্রতিনিধি শামীম আহসান, ডব্লিউএফপি প্রধানের কাছে পরিচয়পত্র প্রদান অনুষ্ঠানে তিনি এ কথা বলেন। কোভিড সৃষ্ট পরিস্থিতিতে সামাজিক দূরত্ব বজায় রেখে অত্যন্ত উষ্ণ ও সৌহার্দ্যপূর্ণ পরিবেশে ৮ জুন ডব্লিউএফপি'র সদর দপ্তরে এ আনুষ্ঠানিকতা সম্পন্ন হয়।